Karl Malone

Karl Malone (født 24. juli 1963) er en tidligere amerikansk basketballspiller. Han spilte 19 sesonger i NBA – for Utah Jazz 1985-2003 og for Los Angeles Lakers 2003-2004. Han var også med på det amerikanske OL-laget («Dream Team») i 1992 og 1996.

Malone hadde kallenavnet «The Mailman» fordi han «alltid leverte varene». Han ble kåret til ligaens mest verdifulle spiller i 1997 og 1999, og er med sine 36928 poeng spilleren med nest flest scorede poeng i NBAs historie. Han klarte imidlertid aldri å vinne et NBA-mesterskap. Malone og hans lagkamerat John Stockton ledet Utah til NBA-finalen i 1997 og 1998, men begge gangene tapte laget mot Michael Jordan og hans Chicago Bulls.

I 2003 signerte Malone for Los Angeles Lakers i et siste forsøk på å vinne NBA-tittelen. Laget tapte imidlertid finaleserien mot Detroit Pistons, og Malone mistet mesteparten av sesongen med skade. Han la opp året etter.

I 2010 ble kom han inn i Naismith Memorial Basketball Hall of Fame.

 OL-medaljer 
 OL 1992  Barcelona: Gull i basketball med USA 
 OL 1996  Atlanta: Gull i basketball med USA

 Referanser 

 Eksterne lenker 




Kategori:Basketballspillere fra USA
Kategori:Olympiske mestere for USA
Kategori:Medaljevinnere under Sommer-OL 1992
Kategori:Deltakere for USA under Sommer-OL 1992
Kategori:Basketballspillere under Sommer-OL 1992
Kategori:Medaljevinnere under Sommer-OL 1996
Kategori:Deltakere for USA under Sommer-OL 1996
Kategori:Basketballspillere under Sommer-OL 1996
Kategori:Basketballspillere for Chicago Bulls
Kategori:Basketballspillere for Los Angeles Lakers
Kategori:Personer fra Claiborne Parish
Kategori:Olympiske medaljevinnere i basketball